CELEX: 62003TA0285
Language: sl
Date: 2008-11-26 00:00:00
Title: Zadeva T-285/03: Sodba Sodišča prve stopnje z dne 26. novembra 2008 – Agraz in drugi proti Komisiji ( Nepogodbena odgovornost – Kmetijstvo – Skupna ureditev trgov v sektorju proizvodov, predelanih iz sadja in zelenjave – Pomoč pri proizvodnji za proizvode, predelane iz paradižnika – Način izračuna zneska – Tržno leto 2000/2001 – Ocena škode )

24.1.2009   
            
            
               SL
            
            
               Uradni list Evropske unije
            
            
               C 19/23
            
         Sodba Sodišča prve stopnje z dne 26. novembra 2008 – Agraz in drugi proti Komisiji
   (Zadeva T-285/03) (1)
   
   („Nepogodbena odgovornost - Kmetijstvo - Skupna ureditev trgov v sektorju proizvodov, predelanih iz sadja in zelenjave - Pomoč pri proizvodnji za proizvode, predelane iz paradižnika - Način izračuna zneska - Tržno leto 2000/2001 - Ocena škode“)
   (2009/C 19/42)
   Jezik postopka: francoščina
   Stranke
   
      Tožeče stranke: Agraz, SA (Madrid, Španija) in 86 drugih tožečih strank, katerih imena so navedena v Prilogah I in II k sodbi (zastopniki: J. L. da Cruz Vilaça, R. Oliveira, D. Choussy in M. Melícias, odvetniki)
   
      Tožena stranka: Komisija Evropskih skupnosti (zastopnik: M. Nolin, zastopnik)
   Predmet
   Odškodninska tožba, katere predmet je bilo povračilo škode, ki naj bi jo tožeče stranke domnevno utrpele zaradi uporabljenega načina za izračun zneska pomoči za proizvodnjo, predvidene v Uredbi Komisije (ES) št. 1519/2000 z dne 12. julija 2000 o določitvi najnižje cene in zneska pomoči za proizvode, predelane iz paradižnika, za tržno leto 2000/2001 (UL L 174, str. 29).
   Izrek
   
               1.
            
            
               Komisiji se naloži, da Agraz, SA in 86 drugim družbam, katerih imena so navedena v Prilogah I in II k sodbi, plača odškodnino v znesku, ki ustreza 15,54 % zneska pomoči za proizvodnjo, ki so jo prejele za tržno leto 2000/2001, kot je določen v Prilogi II k Uredbi št. 1519/2000.
            
         
               2.
            
            
               Ta odškodnina se ob upoštevanju kompenzacijskih obresti na novo oceni od takrat, ko je bila dejansko plačana pomoč vsaki tožeči stranki, do dneva izdaje te sodbe, po stopnji, ki jo je določila ECB za glavne refinančne operacije, povečani za dve točki, pri tožečih strankah, katerih imena so navedena v prilogi I, pri tožečih strankah, katerih imena so navedena v prilogi II, pa po letni inflacijski stopnji, ki jo je za zadevno obdobje v državi članici, v kateri imajo sedež, ugotovil Eurostat.
            
         
               3.
            
            
               Odškodnina, tako kot je bila na novo ocenjena, se poviša za zamudne obresti od dneva izreka te sodbe in do popolnega plačila, po stopnji, ki jo je določila ECB za glavne refinančne operacije, povečani za dve točki.
            
         
               4.
            
            
               Agraz in 86 drugih družb, katerih imena so navedena v Prilogah I in II nosijo dve petini lastnih stroškov, nastalih v postopku pred Sodiščem prve stopnje.
            
         
               5.
            
            
               Komisija nosi lastne stroške in tri petine stroškov družbe Agraz in 86 drugih družb, navedenih v Prilogah I in II, nastalih v postopku pred Sodiščem prve stopnje.
            
         
      (1)  UL C 251, 18.10.2003.